《偈颂一百零二首》
宋代·释慧远

言无展事，语不投机。
顶门著眼，颔下安眉。
圣凡路绝，事理俱非。
颔截春风，锯解称锤。
颔锯俱妙，明暗可追。
颔锯不尔，二破一亏。
阿呵呵，也大奇。
风卷怒涛天际阔，莫教断送老头皮。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。